Peter Odey

**Peter Odey** (tí ọjọ́ ìbí rẹ̀ jẹ́ oṣù kẹfà  ọdún,1974) jẹ́  Òṣèlú kan ni orílẹ̀ èdè Nàìjíríà, tí ó sì ń ṣíṣe gẹ́gẹ́ bí Ìgbà Kejì Gómìnà ni Ìpínlẹ̀ Cross River. Ó ti fi ìgbà kan rí jẹ́ aṣáájú ilé ìgbìmọ̀ àwọn aṣojúsòfin ti ìpínlẹ̀ Cross River.
## Ìgbé Ayé Àti Ètò Ẹ̀kọ́
Peter lọ sí  ilé ìwé  Alákọbẹ̀rẹ̀ St. Benedict ni ìlú Igoli ni Ìjọba àgbègbè Ogoja ni Ìpínlẹ̀ Cross River láàrín ọdún 1979 sì  1985. Ó lọ sí  ilé Ìwé  Technical College tí ìjọba dà sílé fún  Ẹ̀kọ́ Sẹ́kọ́ndírì.  àti Army Day Secondary School, tí méjèèjì sì wá ní Agbègbè Ogoja, ó parí ní ọdún 1993 pẹ̀lú Igbìyànjú. Ó wọ Fásitì Tí Calabar láti ka Sociology ni 1995, tí ó sì jáde pẹ̀lú  òye B.SC(Hons) ni ọdún 1999. Lẹ́yìn èyí, ó sìn ilé bàbá rẹ̀ fún ọdún  kan lábé Àjọ NYSC  ni Nguru ni Ìpínlẹ̀ Yobe. 
Wọ́n máa ń pè ní Agùnbánirọ̀ tí ṣe àmójútó Pinpin  (CLO) ní  Ẹ̀ka tí  wọ́n pín sí, tí ó ń ṣíṣe gẹ́gẹ́ bí  alárinà laarin àwọn Ìṣàkóso tí mójútó ètò àti àwọn Agùnbánirọ̀ yòókù, tí ó sì ń ṣíṣe gẹ́gẹ́ bí  ọmọ  ẹgbẹ́ Nguru Local Government Poverty Alleviation Programme (PAP).
Lẹ́yìn tí ó parí Ìsìn ìjọba, ó tẹ́síwájú láti lọ sí ilé ẹ̀kọ́ Fásitì Catholic tí Lueven, ní Belgium, níbi tí ó ti gba oyè ìmọ̀ ìjìnlẹ̀ kejì nínú Political Sociology ní ọdún 2002. Ó rí ètò ẹ̀kọ́ ọ̀fẹ́ gbà láti kàwé gba ìmọ̀-ìjìnlẹ̀ kejì nínú ẹ̀kọ́ tí ó ń rí sí bí àwọn orílẹ̀ èdè lágbàáyé ṣe máa ń bára ṣe (International Relations) tí àfojúsùn ètò ẹ̀kọ́ rẹ̀ sì dá lórí àlàáfíà àti bí a ṣe máa ń yanjú àìgbọ́ra-ẹni-yé (Peace & Conflict Resolution) ní London Metropolitan University láàárín ọdún 2008 àti ọdún 2009 níbi tí ó gboyè tí ó ga jù. Ó padà sí ifásitì ti ìlú Calabar (University of Calabar) níbi tí ó ti parí ètò ẹ̀kọ́ rẹ̀ nínú òfin àti pé ní yàjóyàjó yìí ni ó gba oyè ọ̀mọ̀wé nínú ẹ̀kọ́ tí ó ń kọ́ nípa àlàáfíà àti bí a ṣe máa ń yanjú àìgbọ́ra-ẹni-yé.

## Ìbẹ̀rẹ̀pẹ̀pẹ̀ iṣẹ́ rẹ̀
Àwọn UNDP gba Odey síṣẹ́ láti ṣiṣẹ́ gẹ́gẹ́ bíi olùbádámọ̀ràn lórí àwọn ohun tí ó lè ṣe okùnfà àìgbọ́ra-ẹni-yé nígbà tí ó parí ètò ẹ̀kọ́ gboyè kejì ní ìlú London. Nígbà tí ó fi ń ṣiṣẹ́ pẹ̀lú àwọn àjọ àgbáyé UN, ó ṣiṣẹ́ ní Kuwait, Sudan àti Abuja ṣáájú kí ó tó di olórí fún ẹ̀ka tí ó ń rí sí ààbò àti bí a ṣe ń mójútó ewu (Security and Risk Management Department) ti ọ́fíìsì ilẹ̀-òkèèrè ní British High Commission Nigeria.

## Ètò òṣèlú
Ìfẹ́ tí Peter ní sí ètò ìṣèlú jẹ́ èyí tí a lè tọ ipasẹ̀ rẹ̀ padà sí ìgbà tí ó fi wà ní ilé-ẹ̀kọ́ gíga Calabar nínú ẹgbẹ́ àwọn akẹ́kọ̀ọ́ ilé-ẹ̀kọ́ náà. Nígbà tí ó fi wà níbẹ̀, ọ̀pọ̀lọpọ̀ ìgbà ni wọ́n fi dìbò yàn án láti dipò mún nínú ẹgbẹ́ àwọn akẹ́kọ̀ọ́ ti ilé-ẹ̀kọ́ ti calabar, Ẹgbẹ́ àwọn akẹ́kọ̀ọ́ tí wọ́n jẹ́ ọmọ Ìpínlẹ̀ cross-river (NACRISS), àti ẹgbẹ́ àwọn akẹ́kọ̀ọ́ tí wọ́n ń kẹ́kọ̀ọ́ ní orílẹ́-èdè Nàìjíríà (NANS).

Pẹ̀lú ọ̀pọ̀lọpọ̀ ìgbìyànjú láti jẹ alága ìjọba ìbílẹ̀ Ogoja àti ọmọ ilé ìgbìmọ̀ àwọn aṣojúsòfin ti ìpínlẹ̀ Cross River ní ọdún 200 àti 2011 bákan náà, ní ọdún 2015 inú rẹ̀ dùn lẹ́yìn tí wọ́n dìbò yàn án láti ṣojú fún àwọn ènìyàn rẹ̀ ní ilé ìgbìmọ̀ àwọn aṣojúṣòfin ti ìpínlẹ̀ Cross River tí wọ́n sì tún un yàn ní ọdún 2019  nígbà tí ó jẹ̀ olórí ilé ìgbìmọ̀ kẹsàn-án, nígbà méjèèjì ní abẹ́ àsìá ẹgbẹ́ alábùradà (PDP).
Ní ọdún 2023, wọ́n yan Peter gẹ́gẹ́ bíi igbákejì olùdíje du ipò gómìnà, ìyẹn Governor Bassey Otu níbi ètò ìdìbò du ipò gómìnà ìpínlẹ̀ Cross-River ti ọdún 2023 lábẹ́ àsìá ẹgbẹ́ òṣèlú All progressives Congress (APC), wọ́n jáwé olúborí níbi ètò ìdìbò, wọ́n sì búra fún wọn gẹ́gẹ́ bíi gómìnà ati igbákejì gómìnà ní ọjọ́ kẹtẹ̀lélógún, oṣù karùn-ún, ọdún 2023.

## Iṣẹ́ rẹ̀ gẹ́gẹ́ bíi ọmọ ilé ìgbìmọ̀ aṣojúṣòfin
Pẹ̀lú èròńgbà láti sin àwọn ènìyàn bí ó ti tọ́ àti bí ó ṣe yẹ, onírúurú àwọn ìwé àbádòfin ni ó dábàá, tí ó sì kún àwọn àbá onírúurú tí ó lè lapa rere nínú ayé ènìyàn lẹ́yìn nínú ilé ìgbìmọ̀ kẹjọ àti ẹ̀kẹsàn-án ni ó ti dá àwọn àbádòfin bíi;

−àbádòfin láti dá ẹ̀ka ìjọba tí yóò máa rí sí ìdàgbàsókè àwọn iṣẹ́ alálòpẹ́,

−àbádòfin láti dá àwọn ìgbìmọ̀ tí yóò máa rí sí ilé-iṣẹ́ àdáni ní Ìpínlẹ̀ Cross River,

-àbádòfin láti dá ilé-iṣẹ́ tí yóò máa rí sí ìtẹ̀síwájú ìkọ́ni nípa iṣẹ́ olùkọ́,

-àbádòfin láti yí ilé-ẹ̀kọ́ gíga ti ìmọ̀-ẹ̀rō ti ìpínlẹ̀ Cross River sí ilé ẹ̀kọ́ gíga ti Cross River (UNICROSS) níbi tí wọn yóò ti máa kọ́ onírúurú ẹ̀kọ́

-àbádòfin láti dá ilé-ẹ̀kọ́ gbogbonìṣe ti Ogoja sílẹ̀  àti 

-àbádòfin lórí bí a ṣe ń yanjú ááwọ̀

Ní ọdún 2021, Peter Odey fie ẹgbẹ́ òṣèlú PDP sílẹ̀ lọ sí ẹgbẹ́ òṣèlú All Progressives Congress (APC). Ní ọdún 2022, wọ́n yàn án gẹ́gẹ́ bí igbákejì olùdíje du ipò gómìnà ẹni tí í ṣe Senator Prince Bassey Edet Otu fún ìdíje dupò gómìnà ìpínlẹ̀ Cross River fún ọdún 2023. Nínú oṣù kejì ọdún 2023, Prince Bassey Edet Otu àti Peter Odey jáwé olúborí sí ipò gómìnà àti igbákejì gómìnà bákan náà tòun tìlù tìfọn. Àwọn ẹgbẹ́ alátakò gbé ọ̀rọ̀ èsì idibò tí ó gbé wọn wọlé lọ sí ilé ẹjọ́, ní ọjọ́ kejìlá, oṣù kìn-ní-ín ọdún 2024 ni ilé ẹjọ́ dá wọn láre. 

## Àwọn oyè tí ó ti jẹ
Ní ọjọ́ kẹta, oṣù kejìlá, ọdún 2023, Rt. Hon. Peter Agbe Odey jẹ́ ẹni tí wọ́n fún ní ipò Lekwel E’Mbe I ti Mbube láti ọwọ́ aláyélúwà ọba ìlú Ogoja, Ọba Oti Mathias Odey Abua. Oyè náà túmọ̀ sí “Òpó Mbube” tí ó sì ń ṣe àfihàn àwọn ohun tí Peter Odey ti jà takuntakun fún fún àwọn ènìyàn rẹ̀.

## Àwọn ìtọ́kasí